ચોટીલા તાલુકાના અંદાજે 80 જેટલા ગ્રામ્યવિસ્તારો છે અને આ ગામડાંઓના લોકોની આજીવીકા અને ભરણપોષણનો મુખ્ય આધાર ખેતીવાડી અને પશુપાલન જ છે ત્યારે જાઠ માસ પણ પોણો પસાર થઇ જવાં છતાં પણ હજુ વાવણી લાયક વરસાદ પણ નહીં વરસતા જગતનો તાત ઘેરી ચિંતામાં મુકાયો છે. રોજ ચોટીલામાં વરસાદી આડંબર વચ્ચે માત્ર થોડા છાંટા પડતાં લોકોમાં નિરાશા ફેલાઇ છે. ચોટીલા સહિત નાનાપાળિયાદ, ચાણપા, પીપળીયા (ધાધલ), કાળાસર, ખેરડી, સાંગાણી, કાંધાસર, નાવા, પાજવાળી, હબીયાસર, મોલડી સહિત મોટાભાગના ગામડાંઓમાં ખેડૂતો એ દસ બાર દિવસ પહેલાં જ બહોળા પ્રમાણમાં કપાસનું વાવેતર કરી દીધું છે ત્યારે વરસાદ ખેંચાતા આ વાવેતર બળી જવાના ડરથી ચોટીલા પંથક નો ખેડૂત ખુબ જ ઘેરી ચિંતા માં પડ્યો છે.